MUNICIPIUL CRAIOVA

CONSILIUL LOCAL AL MUNICIPIULUI CRAIOVA

   HOTĂRÂREA NR.84
privind aprobarea Regulamentului de Organizare şi Funcţionare al Căminului pentru Persoane Vârstnice Craiova
        
Consiliul Local al Municipiului  Craiova întrunit în şedinţa ordinară din data de 25.08.2016;


Având în vedere raportul nr.134804/2016 întocmit de Serviciul Resurse Umane prin care se propune aprobarea Regulamentului de Organizare şi Funcţionare al Căminului pentru Persoane Vârstnice Craiova;
          În conformitate cu prevederile Legii nr.17/2000, republicată, privind asistenţa socială a persoanelor vârstnice, cu modificările şi completările ulterioare, Legii nr.53/2003, republicată, privind Codul Muncii, cu modificările şi completările ulterioare şi Hotărârii Guvernului nr.867/2015 pentru aprobarea Nomenclatorului serviciilor sociale, precum şi a regulamentelor - cadru de organizare şi funcţionare a serviciilor sociale;

În temeiul art.36 alin.2, lit.a coroborat cu alin.6, lit. a, pct.2, art.45 alin.1, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă Regulamentul de Organizare şi Funcţionare al Căminului pentru Persoane Vârstnice Craiova, prevăzut în anexa care face parte integrantă din prezenta hotărâre.

Art.2. La data intrării în vigoare a prezentei hotărâri, îşi încetează efectele art.3 din Hotărârea Consiliului Local al Municipiului Craiova nr.25/2011, precum şi Hotărârile Consiliului Local al Municipiului Craiova nr.328/2013 şi nr.184/2015.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Căminul pentru Persoane Vârstnice Craiova vor aduce la îndeplinire prevederile prezentei hotărâri.

